alexandrainst/scandi-wiki huggingface dataset:
Salvatore Bocchetti

Salvatore Bocchetti () er ein italiensk fotballspelar. Han har spela i forsvar for Rubin Kazan i den russiske fotballigaen. Han har òg landskampar for Italia. Bocchetti spelte for Italia under sommar-OL i 2008. Han debuterte for A-landslaget 10. oktober 2009 i ein VM-kvalifiseringskamp borte mot Irland.

Italienske fotballspelarar
Ascoli-spelarar
Frosinone-spelarar
Genoa-spelarar
Rubin Kazan-spelarar
Søren Bøckmann

Søren Gottfried Bøckmann () var ein norsk embetsmann og stortingsmann.

Bøckmann var fødd i Brunlanes, far hans var sorenskrivar. Sjølv studerte han og vart cand. jur. i 1797. Året etter vart han sorenskrivar i Gauldal. Frå 1809 var han sorenskrivar i Lyngdal, seinare også politimeister i Farsund.

Bøckmann representerte Lister og Mandals amt på Stortinget i 1821. Han var då president i Odelstinget og visesekretær i Stortinget. Han var medlem av 21 komitear, formann i fire av og dei og sekretær i tre andre. Grunna sjukdom møtte han ikkje på det overordentlege storting 1822.

Bøckmann døydde i Farsund i 1841.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1821-1823
Stortingsrepresentantar for Vest-Agder
Norske sorenskrivarar
Folk frå Larvik
Simone Pepe

Simone Pepe () er ein italiensk fotballspelar. Han spelar for Juventus i Serie A og for det italienske landslaget. Han debuterte for A-landslaget 11. oktober 2008 i ein VM-kvalifiseringskamp mot Bulgaria.

Italienske fotballspelarar
Roma-spelarar
Palermo-spelarar
Piacenza-spelarar
Udinese-spelarar
Cagliari-spelarar
Juventus-spelarar
Julio César Cáceres

Julio César Cáceres López () er ein paraguayansk fotballspelar som har spela i forsvar for Atlético Mineiro i den brasilianske fotballigaen og for Paraguay sitt landslag. Han har blitt seriemeister i Paraguay to gonger med Olimpia og i Argentina éin gong med Boca Juniors. Han har òg vore med å vinna Copa Libertadores med Olimpia. Han debuterte for Paraguay sitt A-landslag i april 2002 mot England.

Paraguayanske fotballspelarar
Nantes-spelarar
Tarragona-spelarar
Spelarar i Fotball-VM 2002
Spelarar i Fotball-VM 2006
Spelarar i Fotball-VM 2010
Christian Feyer

Christian Feyer () var ein norsk embetsmann og stortingsmann.

Feyer var fødd i Vågå, utanfor ekteskap. Han var frå 1809 kopist i kommisariatkommisjonen, året etter tilsett i kommisariatkollegiet. Frå 1813 var han fullmektig i armédepartementet. Han tok norsk juridisk eksamen i 1818. Frå 1825 var han fut i Larvik. Den lange perioden 1834-67 var han sorenskrivar i Jæren og Dalane.

Feyer var i 1830 2. representant frå Jarlsberg og Larviks amt på Stortinget. Han var visesekretær i Stortinget, og ein månad sekretær i Odelstinget. Elles var han sekretær i komiteen om gasjar, pensjonar, budsjett- og skattevesen.

Han døydde i Eigersund i 1879.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1830-1832
Stortingsrepresentantar for Vestfold
Norske sorenskrivarar
Folk frå Vågå
Carlos Bonet

Carlos Bonet Cáceres () er ein paraguayansk fotballspelar som spelar i forsvar for Olimpia i den paraguayanske fotballigaen og for Paraguay sitt landslag. Han har vunne tre seriemeisterskap i Paraguay for Club Libertad (2002, 2003 og 2006).

Paraguayanske fotballspelarar
Spelarar i Fotball-VM 2002
Spelarar i Fotball-VM 2006
Spelarar i Fotball-VM 2010
Gerhard Garmann

Gerhard Heiberg Garmann () var ein norsk embetsmann og stortingsmann.

Garmann var fødd på Utstein kloster, som far hans eigde. Sjølv var han 1806-12 tilsett på kontoret til futen i Stavanger. Han tok i 1814 norsk juridisk eksamen, og var fullmektig i Akershus stiftsoverrett. Frå 1816 til -20 var han tilsett i revisjonsdepartementet. I 1820 vart han byråsjef i finansdepartementet. Deretter var han i lang tid, 1828-72, sorenskrivar i Flekkefjord, siste 28 åra også byfut. Styreformann i Flekkefjord Sparebank 1837-72.

I 1845 representerte Garmann Flekkefjord på Stortinget. Han var medlem av Lagtinget, og sat dermed i riksretten i saka mot Jørgen Herman Vogt. Elles var han sekretær i justiskomiteen.

Garmann døydde i Flekkefjord i 1873.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1845-1847
Norske sorenskrivarar
Folk frå Rennesøy
Jonathan Santana

Jonathan Santana Ghere () er ein paraguayansk-argentinsk fotballspelar som spelar på midtbanen for Kayserispor i den tyrkiske fotballigaen og for Paraguay sitt landslag. Han er fødd og oppvoksen i Argentina, men har paraguayansk mor, og sa ja til å spela for Paraguay sitt landslag då han vart spurd i 2007. Han var i troppen til Wolfsburg første halvpart av 2008/09-sesongen då dei vann Bundesliga, men spelte ikkje regelmessig på laget.

Paraguayanske fotballspelarar
Argentinske fotballspelarar
Wolfsburg-spelarar
Kayserispor-spelarar
Elias Hetting

Elias Frederik Hetting () var ein norsk embetsmann og stortingsmann.

Hetting var fødd i Holt i Aust-Agder, faren var forvaltar ved Nes Jarnverk. Sjølv tok han norsk juridisk eksamen i 1790, og vart året etter fullmektig hos sorenskrivaren i Ryfylke. Han var fungerande sorenskrivar i Ryfylke 1797-1800, deretter sorenskrivar i Aust- og Vest-Finnmark 1800-05. Frå 1805 og til han døydde var han sorenskrivar i Namdalen.

Hetting var 3. representant frå Nordre Trondhjems amt på Stortinget 1815-16. Han var medlem av 14 komitear, der i mellom justiskomiteen, handelskomiteen, om kjøpstadprivilegiar, om kjøpstad i Grimstad og om rikshospital.

Han døydde i Fosnes i 1826.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Norske sorenskrivarar
Stortingsrepresentantar 1815-1817
Stortingsrepresentantar for Nord-Trøndelag
Folk frå Tvedestrand
Hans Kofoed

Hans Wølner Kofoed () var ein norsk embetsmann og stortingsmann.

Kofoed var fødd i Skien, der faren var apotekar. Sjølv tok han norsk juridisk eksamen i 1800. År 1806 vart han fungerande sysselmann og heradsdommar i Gullbringe og Kjosa syslar på Island. I 1813 kom han tilbake til Noreg og vart då overbergamtsskrivar på Kongsberg, året etter vart han i tillegg byfut, byskrivar og skifteforvaltar. Frå 1837 var han sorenskrivar i Numedal og Sandsvær.

I 1821 representerte Kofoed Kongsberg på Stortinget. Grunna sjukdom møtte han ikkje på det overordentlege storting 1822.

Kofoed døydde på Kongsberg i 1849.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1821-1823
Stortingsrepresentantar for Kongsberg
Norske sorenskrivarar
Folk frå Skien
Henrik Leganger

Henrik Leganger () var ein norsk embetsmann og stortingsmann frå Eigersund. Rasmus Leganger var ein eldre bror.

Leganger var son av ein skipper og handelsmann i Eigersund. Sjølv tok han norsk juridisk eksamen i 1811. Dei neste tre åra var han tilsett på kontoret hos politimeisteren i Bergen. Frå 1814 var han 2. rådmann i Bergen fram til 1825, då han vart rådmann og auksjonsforvaltar i byen. Deretter var han i lang tid, 1831-63, sorenskrivar i søndre Hedmark.

I 1824 var Leganger 1. representant frå Bergen på Stortinget. Han var sekretær i justiskomiteen og medlem av komiteen om handel og næringsfridom. Grunna sjukdom var han permittert frå 13. mai.

Leganger døydde i Kristiania i 1874.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1824-1826
Stortingsrepresentantar for Bergen
Norske sorenskrivarar
Folk frå Eigersund
Rasmus Leganger

Rasmus Abildgaard Leganger () var ein norsk trelasthandlar i Fredrikshald. Georg Leganger var sonen hans, Henrik Leganger bror hans.

Leganger var son av ein skipper og handelsmann i Eigersund. Sjølv slo han seg i siste del av 1790-åra ned i Halden, der han sidan dreiv sagbruk og handel med trelast.

I 1833 representerte Leganger Fredrikshald på Stortinget. Han var medlem av Lagtinget, av tollkomiteen og av komiteen om kjøpstadskatten. 

Leganger døydde i Halden i 1841.

Kjelder 
 Lindstøl, Tallak: Stortinget og Statsraadet 1814-1914. Kristiania, 1914
 

Norske trelasthandlarar
Stortingsrepresentantar 1833-1835
Stortingsrepresentantar for Fredrikshald
Folk frå Eigersund
Folk frå Halden
Georg Leganger

Georg Peter Leganger () var ein norsk trelasthandlar og stortingsmann frå Østfold.

Leganger var fødd i Idd, og var son av Rasmus Leganger. Sjølv tok han norsk juridisk eksamen i 1821, før han, tilliks med faren, tok til med trelasthandel frå heimbyen Fredrikshald.

I 1845 var han 2. representant frå Fredrikshald på Stortinget. Han var medlem av justiskomte nr 2.

Kjelder 
 Lindstøl, Tallak: Stortinget og Statsraadet 1814-1914. Kristiania, 1914
 

Norske trelasthandlarar
Norske juristar
Stortingsrepresentantar for Fredrikshald
Stortingsrepresentantar 1845-1847
Folk frå Halden
Bernt Maschmann

Bernt Sverdrup Maschmann () var ein norsk prest og stortingsmann frå Kristiania.

Maschmann var son til apotekaren Hans Henrich Maschmann i Kristiania. Sjølv vart han student i 1824, og cand. theol. i 1829. Han var sokneprest i Vega frå 1830, og i Hobøl frå 1837. I tillegg var han frå 1849 prost i øvre Borgesyssel.

I 1845 var Maschmann 3. representant på Stortinget frå Smaalenenes amt. Han var medlem av justiskomite nr 1.

Han døydde på prestegarden i Hobøl i 1869.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar for Smaalenenes amt
Stortingsrepresentantar 1845-1847
Norske prestar
Politikarar frå Oslo
Truls Koch

Truls Krog Koch () var ein norsk prest og stortingsmann.

Koch var fødd i Sørfold, der faren var prest. Sjølv vart han student i 1826, og cand. theol. i 1832. I 1835 vart han residerande kapellan i Leikanger i Sogn, deretter sokneprest i Hamarøy frå 1839. 1856-79 var han sokneprest i Verdal.

Både i 1845 og 1848 var Koch 2. representant frå Nordlands amt på Stortinget. Begge gongane var han medlem av militærkomiteen.

Koch døydde i Kristiania i 1884.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1845-1847
Stortingsrepresentantar 1848-1850
Stortingsrepresentantar for Nordland
Norske prestar
Folk frå Sørfold
Shane Smeltz

Shane Edward Smeltz () er ein newzealandsk fotballspelar som har spela som keeper for Gold Coast United i den felles australsk-newzealandske ligaen A League, og for New Zealand sitt landslag. Han vart fødd i Göppingen i Baden-Württemberg i Tyskland. Smeltz har spelt for mange ulike klubbar i Australia og New Zealand. Frå 2005 til 2007 spelte han i klubbar i dei lågare divisjonane i England. Tilbake i heimlandet hadde han suksess i den newzealandske proffklubben Wellington Phoenix og i Gold Coast United i Australia. Han vart kåra til årets fotballspelar i Oseania i 2007 og 2008.

Newzealandske fotballspelarar
Mansfield-spelarar
AFC Wimbledon-spelarar
Halifax-spelarar
Newzealandske deltakarar under sommar-OL 2012
Fotballspelarar under sommar-OL 2012
Chris Killen

Christopher John Killen () er ein newzealandsk fotballspelar som har spela som spiss for Middlesbrough i den engelske nest høgste divisjonen, Football League Championship, og for New Zealand sitt landslag. Han har vunne eitt skotsk seriemeisterskap, med Celtic i 2008. I 2006/07-sesongen var han Hibernian sin toppskårar i den skotske eliteserien, med 13 seriemål. Han debuterte for New Zealand sitt A-landslag i ein kamp mot Tahiti i 2000.

Newzealandske fotballspelarar
Manchester City-spelarar
Wrexham-spelarar
Port Vale-spelarar
Oldham-spelarar
Hibernian-spelarar
Celtic-spelarar
Norwich-spelarar
Middlesbrough-spelarar
Michael McGlinchey

Michael Ryan McGlinchey () er ein newzealandsk fotballspelar som spelar på midtbanen for Central Coast Mariners i den felles australsk-newzealandske ligaen A League. Han har òg landskampar for New Zealand. McGlinchey spelte på aldersbestemte landslag for Skottland, men i 2009 erklærte han seg klar for å spela for New Zealand på A-landslagsnivå. Han debuterte for New Zealand 9. september 2009 i ein vennskapskamp mot Jordan.

Bakgrunnsstoff

Newzealandske fotballspelarar
Celtic-spelarar
Dunfermline-spelarar
Motherwell-spelarar
Newzealandske deltakarar under sommar-OL 2012
Fotballspelarar under sommar-OL 2012
Martin Petráš

Martin Petráš () er ein slovakisk fotballspelar, som i 2010 spela for Cesena i den italienske fotballigaen, og for det slovakiske landslaget. Han vart seriemeister i Tsjekkia med Sparta Praha i 2003 og 2005.

Slovakiske fotballspelarar
Hearts-spelarar
Lecce-spelarar
Treviso-spelarar
Triestina-spelarar
Cesena-spelarar
Spelarar i Fotball-VM 2010
Kornel Saláta

Kornel Saláta () er ein slovakisk fotballspelar, som i 2010 spelar for Slovan Bratislava i den slovakiske fotballigaen, og for det slovakiske landslaget. Han vart seriemeister i Tsjekkia med Sparta Praha i 2003 og 2005. Han debuterte for Slovakia sitt A-landslag 24. mai 2008 i ein vennskapskamp mot Sveits.

Slovakiske fotballspelarar
Spelarar i Fotball-VM 2010
Spelarar i Fotball-EM 2016
Kamil Kopúnek

Kamil Kopúnek () er ein slovakisk fotballspelar som har spela for Spartak Trnava i den slovakiske fotballigaen. Han har òg landskampar for Slovakia. Per 2010 hadde han spelt heile karrieren sin for ungdomsklubben sin, Spartak Trnava. Han debuterte for Slovakia sitt A-landslag 1. mars 2006 i ein vennskapskamp borte mot Frankrike.

slovakiske fotballspelarar
Høgskuleingeniør

Høgskuleingeniør er i Noreg ei yrkesgruppe som har studert teknikk i 3 år ved universitet eller høgskule. 

Kvalitetsreforma for høgare utdanning innførte nye gradsnemningar, mellom anna bachelorgrad, med verknad frå 1. januar 2003, og oppheva lovvernet av grada høgskuleingeniør. Bachelor i ingeniørfag blei innført som tilrådd ny gradsnemning frå same dato. Frå 27. november 2009 er tittelen igjen verna.

For å bli Bachelor i ingeniørfag må ein ha 3MX og 2FY i tillegg til generell studiekompetanse, eller ta eit 1-årig forkurs for ingeniørutdanning, eller ta ein såkalla tresemesterordning med sommarkurs i matematikk og fysikk før ein startar på studiet. 

Normalt kan ein studere til Bachelor i ingeniørfag ved ein av dei statlege regionale høgskulane som tilbyr ingeniørstudiar eller ved Forsvarets ingeniørhøgskole, eller ved å velje ingeniørlinene ved Krigsskulen eller Sjøkrigsskulen.

Sjå også 
Bachelor i ingeniørfag
Ingeniør
Sivilingeniør

Bakgrunnsstoff 
Norges Ingeniør- og Teknologorganisasjon

Kjelder 
Denne artikkelen bygger på «Høgskuleingeniør» frå , den 8. juni 2010.

Fotnotar 

Utdanning
Teknikk
Bachelor i ingeniørfag

Bachelor i ingeniørfag er i Noreg ei yrkesgruppe som har studert teknikk i 3 år ved universitet eller høgskule, og som dermed har tatt ei bachelorgrad i faget. Tittelen tilsvarar Bachelor of Engineering eller Bachelor of Science på engelsk.

Gradsnemninga blei innført med kvalitetsreforma for høyere utdanning frå 1. januar 2003.

Sjå også 
 Høgskuleingeniør
 Ingeniør
 Sivilingeniør

Kjelder 
 Denne artikkelen bygger på «Bachelor i ingeniørfag» frå , den 8. juni 2010. 
 

Utdanning
Teknikk
Ramires Nascimento

Ramires Santos do Nascimento () er ein brasiliansk fotballspelar som har spela på midtbanen for Chelsea i engelsk Premier League, og for landslaget til Brasil.

Han deltok i Brasil sitt lag som tok bronse under sommar-OL i 2008. Han spelte den første A-landskampen sin for Brasil 6. juni 2009 i ein VM-kvalifiseringskamp mot Uruguay. Han skåra dei to første landslagsmåla sine 7. juni 2010 i ein treningskamp mot Tanzania før fotball-VM i 2010. Ramires har vunne éin portugisisk seriemeisterskap med Benfica, i 2010. Med Chelsea har han vunne FA-cupen i 2011/12-sesongen, Europaligaen i 2012/13-sesongen og den europeiske meisterligaen i 2011/12-sesongen.

Brasilianske fotballspelarar
Benfica-spelarar
Chelsea-spelarar
Spelarar i Fotball-VM 2010
Spelarar i Fotball-VM 2014
Gilberto Silva

Gilberto Aparecido da Silva () er ein brasiliansk fotballspelar som i 2011 spela på midtbanen for Grêmio i den brasilianske fotballigaen, og for landslaget til Brasil.

Gilberto Silva spelte i seks sesongar, frå 2002 til 2008, for Arsenal i Premier League i England. Han vart seriemeister i England med Arsenal i 2004, og i Hellas med Panathinaikós i 2010. Han debuterte for Brasil sitt A-landslag 7. oktober 2001 i ein kamp mot Chile, og spelte alle kampane då Brasil vann verdsmeisterskapen i fotball i 2002.

Brasilianske fotballspelarar
Arsenal-spelarar
Panathinaikos-spelarar
Peter Christian Boye

Peter Christian Boye () var ein prest, gardbrukar og stortingsmann frå Kongsberg. Mathias Boye var ein yngre bror.

Boye var fødd på Kongsberg, som son av ein rektor. Han voks dels opp i Trondheim, og var, etter han vart cand. theol. i 1813, adjunkt i byen i tre år. Deretter var han sju år residerande kapellan i Støren. Sokneprest i Sør-Aurdal 1823-29, og Overhalla 1829-35. Frå 1835 til 1859 var han sokneprest i Jevnaker, i tida 1838-51 også prost i Ringerike og Hallingdal.

Boye var 1. representant frå Nordre Trondhjems amt på Stortinget i 1836, og på overordentleg storting 1836-37. Han var i 1836 medlem av kyrkjekomiteen og i 1836-37 av næringskomiteen.

I 1859 tok Boye avskjed frå presteembetet. Han busette seg då på garden Hofstad i Asker og dreiv denne. Der døydde han i 1880.

Kjelder 
 Lindstøl, Tallak: Stortinget og Statsraadet 1814-1914. Kristiania, 1914
 

Stortingsrepresentantar for Nord-Trøndelag
Stortingsrepresentantar 1836-1838
Norske prestar
Folk frå Kongsberg
Gravlagde på Vår Frelsers gravlund
Luís Fabiano

Luís Fabiano Clemente () er ein brasiliansk fotballspelar som har spela som spiss for São Paulo FC i den brasillianske eliteserien, og for landslaget til Brasil. Han har vore med på å vinna UEFA-cupen to gonger med Sevilla (2006 og 2007). Han vart toppskårar i den brasilianske toppdivisjonen i 2002, medan han spelte for São Paulo, og vart kåra til årets spelar i Brasil i 2003. Han debuterte for Brasil sitt A-landslag 11. juni 2003 i ein vennskapskamp mot Nigeria, og spelte alle fem kampane for Brasil då dei vann Copa América i 2004.

Brasilianske fotballspelarar
Rennes-spelarar
Porto-spelarar
Sevilla-spelarar
Mathias Boye

Mathias Andreas Boye () var ein norsk skulemann, tollar og stortingsmann frå Kongsberg. Peter Christian Boye var ein eldre bror.

Boye var fødd på Kongsberg, der far hans då var rektor. Sjølv vart han i 1814 student frå Trondhjems skole. 1815-16 budde han i København, frå 1817 var han lærar ved den nyopretta lærde skulen i Drammen, overlærar der frå 1819. Frå 1825 var han konstituert rektor ved katedralskulen i Kristiansand. Han vart lova fast stilling når han hadde teke embetseksamen. Denne tok han aldri, likevel var han rektor i ei rekke av år. År 1849 vart han tollkasserar i Kristiansand, flytta i 1858 over i tilsvarande ombod i Larvik.

Boye møtte på Stortinget 1833 frå 28. mars som 1. varamann frå Kristiansand. Han var då medlem av kyrkjekomiteen. Mange år seinare, i 1857 og på overordentleg storting 1858, representerte han på ny byen på Stortinget. Då var han medlem av Lagtinget og tollkomiteen.

Han døydde i Larvik i 1872.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Bakgrunnsstoff 
 

Norske pedagogar
Norske tollarar
Stortingsrepresentantar 1833-1835
Stortingsrepresentantar 1857-1858
Stortingsrepresentantar for Kristiansand
Folk frå Kongsberg
Gravlagde på Vår Frelsers gravlund
Abraham Borch

Abraham Borch () var ein norsk prest, stortingsmann og ordførar.

Borch var fødd i Jevnaker, der far hans var gardbrukar. Sjølv vart han student frå Kristiania katedralskule i 1804 og cand. theol. i 1809. 1810-11 var han lærar ved landkadettakademiet, og deretter kapellan i Aker. År 1818 vart han residerande kapellan i Eiker, til sist sokneprest i Kongsberg frå 1825. Frå 1827 også prost. Borch var mange år med i forlikskommisjonen på Kongsberg, og ei tid ordførar.

I 1830 representerte han Kongsberg på Stortinget. Han var formann i trykkingskomiteen, medlem av desisjonskomiteen og komiteen om kjøpstadskatten.

Borch døydde på Kongsberg i 1847.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1830-1832
Stortingsrepresentantar for Kongsberg
Ordførarar i Kongsberg
Norske prestar
Folk frå Jevnaker
Bernt Bessesen

Bernt Tobias Bessesen () var ein norsk prest og stortingsmann.

Bessesen var frå Kristiansand, far hans var skipper. Sjølv vart han 1819 student frå Kristiansand skule, dei to neste åra var han huslærar hos Severin Løvenskiold i Fossum. I 1824 vart han cand. theol. og deretter eitt år styrar av Kongsberg skule. Sokneprest i Rennesøy 1826-39 og i Biri 1839-48. 1848-55 var han sokneprest i Nes i Akershus, og til sist, 1855-77 i Kvinnherad.

Bessesen var 3. representant for Stavanger amt på Stortinget i 1836 og på det overordentlege storting 1836-37. Han var medlem av justiskomiteen.

Han døydde i Kvinnherad i 1887.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Bakgrunnsstoff 
 Arkiv etter familien Bessesen hjå Statsarkivet i Kristiansand

Stortingsrepresentantar 1836-1838
Stortingsrepresentantar for Rogaland
Norske prestar
Folk frå Kristiansand
Svend Brun

Svend Busch Brun () var ein norsk lærar, prest og stortingsmann.

Brun var frå Trondheim, der far hans var skipper. Sjølv vart han student frå katedralskulen i byen i 1793. I 1797 vart han cand. theol. og var deretter alumnus på ein skule i København. Åra 1806-17 var han sokneprest i Snåsa, frå 1817 var han sokneprest i Frosta.

Brun var 1. representant frå Nordre Trondhjems amt på omframstortinget i 1814. Han var medlem av protokollkomiteen.

Han døydde på prestegarden i Frosta i 1826.

Kjelder 
 Tallak Lindstøl: Stortinget og Statsraadet, B. 1 D. 1 : Biografier A-K, digital utgåve side 134

Bakgrunnsstoff 
 

Stortingsrepresentantar 1814
Stortingsrepresentantar for Nord-Trøndelag
Norske prestar
Folk frå Trondheim
Ahn Young-Hak

Ahn Young-Hak () er ein nordkoreansk-japansk fotballspelar som har spela på midtbanen for Omiya Ardija i den japanske J-ligaen, og for det nordkoreanske landslaget.

Ahn vart fødd og voks opp i Japan av koreanske foreldre. Han gjekk på ein skule som ideologisk identifiserte seg med Nord-Korea. Han er nordkoreansk statsborgar, og har ikkje japansk pass.

Klubbkarriere 
I 2002 begynte han karrieren sin som profesjonell fotballspelar i den japanske andredivisjonsklubben Albirex Niigata, der han var med på å vinna opprykk i 2003. Før 2005-sesongen gjekk han til Nagoya Grampus Eight, før han drog til Sør-Korea og Busan I'Park i K-ligaen i 2006. Frå 2008 til 2009 spelte han så for Suwon Samsung Bluewings, også i K-ligaen, der han var med på å vinna seriemeisterskapen i 2008 og cupen i 2009. I 2010 vende han attende til Japan og førstedivisjonsklubben Omiya Ardija.

Landslagskarriere 
Ahn har spelt for Nord-Korea sitt landslag sidan 2002. Under kvalifiseringa til fotball-VM i 2006 spelte han i fem kampar, og i 2008 spelte han for Nord-Korea i austasiameisterskapen. Elles spelar han sjeldan i landskampar utanom offisielle FIFA-kampar. Under den vellukka kvalifiseringa til fotball-VM i 2010 spelte han 13 av kampane, og var ein av hjørnesteinane på laget.

Fotnotar 

Denne artikkelen begynte med ei omsetjing frå tysk wikipedia 8. juni 2010.

Nordkoreanske fotballspelarar
Japanske fotballspelarar
Hong Yong-Jo

Hong Yong-Jo () er ein nordkoreansk fotballspelar som har spelt i angrep for Rostov i den russiske fotballigaen, og for det nordkoreanske landslaget. Hong spelte for Sportsgruppa 25. april, klubben til den nordkoreanske hæren, fram til 2007, då han som ein av få nordkoreanske spelarar fekk reisa utanlands for å spela profesjonell fotball. Han drog til klubben Bežanija i Beograd, som rykte ned frå den serbiske 1. divisjonen same året. Derfrå drog han vidare til Rostov, der han var med på å vinna opprykk til russisk 1. divisjon.

Nordkoreanske fotballspelarar
Rostov-spelarar
Mun In-Guk

Mun In-Guk () er ein nordkoreansk fotballspelar som har spela på midtbanen for Sportsgruppa 25. april, klubben til den nordkoreanske hæren, i den nordkoreanske fotballigaen, og for det nordkoreanske landslaget.

Nordkoreanske fotballspelarar
Aristide Zogbo

Aristide Benoît Zogbo () er ein ivoriansk fotballspelar som i 2009/10-sesongen spelte som keeper for Maccabi Netanya i den israelske fotballigaen. Han har òg landskampar for Elfenbeinskysten. Han debuterte for A-landslaget 20. august 2008 i ein vennskapskamp mot Guinea.

Ivorianske fotballspelarar